**Az iskolai dolgozatok szabályai**

**Az iskolai írásbeli beszámoltatások formái, rendje, korlátai, a tanulók tudásának értékelésében betöltött szerepe, súlya**

**Alapelvek**

* Szakértői vélemény alapján a beszámoltatásnak mindig a gyerek számára kedvezőbb változatát alkalmazzuk.
* Az egyenletes terhelés érdekében a dolgozatok/felmérők időpontját összehangoljuk.
* A megírás időpontját legalább egy héttel előre közöljük.
* A beszámoltatások előtt tájékoztatást kap a gyerek az értékelés kritériumairól, szempontjairól.
* A tanulót tájékoztatjuk arról, hogy miben tévedett, hogyan tudná pótolni hiányzó ismereteit, készségeit. Ehhez segítséget kaphat tőlünk.
* Lehetőséget adunk a javításra.
* A tanulónak joga van a pontos tájékoztatásra.
* Egy tanítási napon két témazáró dolgozatnál többet nem lehet íratni. (Az írásbeli felelet nem számít dolgozatnak.)
* A dolgozat írásának idejéről a tanulót tájékoztatni kell.
* A hiányzás miatt elmaradt dolgozatot a tanárnak joga van utólag megírattatni.
* Amennyiben a tanár javító dolgozatot írat, mert a tanulók többségének rosszul sikerült az írásbeli számonkérés, mindkét osztályzatot el kell könyvelni.
* A dolgozat értékelését legkésőbb 10 munkanapon belül meg kell kapnia a tanulónak. A tanár joga eldönteni, hogy a dolgozatot a szülőnek aláírásra, betekintésre hazaküldi, vagy fogadóóráján ad erre lehetőséget.

***Javasolt értékelési normák***

***az alsó tagozaton a felső tagozaton***

90 - 100 % = 5 90 - 100% = 5

80 - 89 % = 4 80 - 89% = 4

65 - 79 % = 3 61 - 79% = 3

50 - 64 % = 2 41 - 60% = 2

0 - 49 % = 1 0 - 40% = 1